මේ සම්බන්ධයෙන් දෙවන වරට සිදුකළ පරීක්ෂණයේදී වසීම් තාජුඞීන්ගේ මරණය ඝාතනයක් බවට සැකකෙරෙන බව පසුගිය මස 27 වනදා රහස් පොලිසිය කොළඹ ප්‍රධාන මහේස්ත්‍රාත් අධිකරණයට දැනුම් දුන්නා.උල් ආයුධයකින් ඔහුගේ ගෙළ ප්‍රදේශයට පහරදී තුවාල සිදුකර ඇති බවත්, එසේම, මොට ආයුධයකින් ද ඔහුට පහරදී ඇති බවත් පරීක්ෂණවලදී අනාවරණ වී ඇති බවයි රහස් පොලිසිය අධිකරණයට දැනුම් දුන්නේ.තාජුඞීන්ගේ මරණය පිළිබඳව සැකයක් පවතින බැවින් ඒ පිළිබඳව නැවත පශ්චාත් මරණ පරීක්ෂණයක් පැවැත්වීම සඳහා සිරුර ගොඩගැනීමට අවසර ලබාදෙන ලෙස රහස් පොලිසිය අධිකරණය හමුවේ කියා සිටියා.